《答前人用前韵来谢》
宋代·陈著

庄老是堪师，浮生何日期。
空将书拄腹，安得药封脾。
年事老如我，岁寒交有谁。
偶然归不去，又被若人知。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。